


Manyleb Swydd CCDG

	Teitl Swydd:
	Swyddog Gweinyddol

	Crëwyd:
	Gorffennaf 2025

	Yn Adrodd i:
	Rheolydd Tîm

	Is-adran/Adran/Lleoliad
	CANOLFAN GYRFAOEDD  - SEILIEDIG AR ARDAL

	Diben Cyffredinol y Rôl 
	Byddwch yn darparu cymorth gweinyddol a chymorth derbynfa effeithiol, effeithlon a rhagweithiol i dimau a chanolfannau ardaloedd, a'r cwmni ehangach, yn ôl y gofyn.
 

	Addysg/Cymwysterau/Hyfforddiant Penodol - dymunol




	I wneud hyn, byddwch:
1. Yn hyderus ac yn effeithiol wrth gyfathrebu ar lafar ac yn ysgrifenedig ag aelodau o'r cyhoedd, staff mewnol a rhanddeiliaid allweddol. 
2. Wedi ymrwymo i ddarparu gwasanaeth cwsmeriaid rhagorol i'n cwsmeriaid, cydweithwyr a phartneriaid allanol.
3. Yn gallu gweithio ar y cyd fel rhan o dîm ac yn unigol i ddiwallu anghenion y cwmni.
4. Wedi ymrwymo i hyrwyddo cydraddoldeb ac amrywiaeth, gan weithio'n gynhwysol i sicrhau bod pawb yn teimlo eu bod yn cael eu croesawu a'u gwerthfawrogi. 
5. Yn dangos diddordeb a phrofiad amlwg mewn technoleg berthnasol.
6. Yn gallu blaenoriaethu eich llwyth gwaith eich hun a chadw at amserlenni tynn.
7. Yn hyderus wrth ymdrin ag ymholiadau nad ydyn nhw’n rhai arferol, gan ddefnyddio doethineb a sgiliau trafod a darbwyllo. 
8. Yn gallu defnyddio eich menter eich hun a chadw at amserlenni tynn.
9. Yn barod i ddysgu prosesau newydd a dangos arferion da i eraill. 
10. Lle bo'n berthnasol, yn barod i ddysgu neu gael profiad o gronfeydd data swyddi gwag amrywiol (e.e.  Gwasanaeth Paru Prentisiaethau, Bwletin Swyddi Gwag a gyrfacymru.com). 
11. Yn hyderus wrth gysylltu ag adrannau eraill i ddiwallu anghenion busnes. 


	Addysg/Cymwysterau/Hyfforddiant Penodol - hanfodol 
	Bydd gennych naill ai:
O leiaf 2 TGAU (A-C) gan gynnwys Cymraeg neu Saesneg neu gymhwyster perthnasol arall.
Neu:  brofiad perthnasol.
DS. Mae'r Gymraeg yn hanfodol i newydd-ddyfodiad.


	Mewnbynnau allweddol:
	Canlyniadau allweddol:

	1. Darparu gwasanaethau cymorth gweinyddol i dimau a chanolfannau ardaloedd, a'r cwmni ehangach, yn ôl y gofyn
	1.1 Mae rheolydd a staff eraill yn derbyn cymorth amserol ac effeithlon o ansawdd uchel mewn ystod o ddyletswyddau gweinyddol i gefnogi'r gwaith o ddarparu gwasanaethau ledled yr ardal 
1.2  Mae data yn cael ei goladu a'i ddarparu mewn gwahanol fformatau ar ran timau a rheolydd yn ôl y gofyn.
1.3 Paratoi dogfennaeth mewn gwahanol fformatau yn ôl y gofyn. 

	2. Cyfrannu at hwyluso cyfarfodydd a digwyddiadau allanol a mewnol

	2.1 Cyswllt effeithiol â rhanddeiliaid mewnol ac allanol perthnasol i sicrhau bod cyfarfodydd a/neu ddigwyddiadau yn rhedeg yn esmwyth.
2.2 Sicrhau lleoliadau costeffeithiol a phriodol ar gyfer gweithgareddau cwmni a busnes.
2.3 Gyda chymorth Deallusrwydd Artiffisial lle bo'n berthnasol, llunio cofnodion cryno sy'n cipio’r camau y cytunwyd arnynt yn gywir. 
2.4  Mae gwaith papur ategol perthnasol yn cael ei lunio'n gywir, yn effeithlon ac mewn modd amserol.

	3.  Darparu cymorth gweinyddol o ansawdd uchel ar gyfer swyddfeydd a chanolfannau perthnasol.
	3.1 Mae post yn cael ei brosesu'n effeithlon ac yn ddiogel.
3.2 Mae archebion a danfoniadau deunydd ysgrifennu’r ystafell stoc yn cael eu rheoli'n effeithiol.
3.3 Paratoi ystafelloedd cyfarfod cyn cyfarfodydd, gan sicrhau bod ardaloedd derbyn yn bodloni safonau'r cwmni.
3.4 Cyflawni'r holl swyddogaethau swyddfa eraill megis gweinyddu arian mân, archebion prynu, llungopïo, argraffu, a phrosesu a storio dogfennau yn ddiogel.


	4. Darparu cymorth derbynfa mewn canolfannau gyrfaoedd neu swyddfeydd ardaloedd yn ôl y gofyn

	4.1 Cynigir safon uchel o brofiad cwsmeriaid bob amser trwy gwrdd a chyfarch cwsmeriaid, gwneud apwyntiadau, cyfeirio cwsmeriaid at aelodau staff priodol a thrin negeseuon.  
4.2 Mae galwadau ffôn mewnol ac allanol yn cael eu trin a'u gwneud yn unol â safonau'r cwmni. Cynigir lefelau priodol o gymorth gan gynnwys cyfeirio a gwneud apwyntiadau priodol trwy'r ap archebu.


	5. Cefnogi'r "dull un tîm" wrth ddarparu cymorth gweinyddol.

	5.1 Darparu cymorth gweinyddol i'r cwmni ehangach, lle mae capasiti yn caniatáu.          
 

	6. Lle bo'n berthnasol, cefnogi darparu gwasanaeth trin swyddi gwag effeithlon ac effeithiol i gyflogwyr, darparwyr dysgu, cydweithwyr a chleientiaid, lle bo hynny'n berthnasol.

	6.1 Mae ymholiadau cleientiaid, cyflogwyr a darparwyr dysgu yn cael eu gweithredu o fewn amserlenni y cytunwyd arnynt.
6.2 Mae ymholiadau am swyddi gwag yn cael eu cyfeirio at gydweithwyr eraill Gyrfa Cymru fel y bo'n briodol.
6.3 Mae cywirdeb manylion cwsmeriaid yn cael ei wirio gyda chwsmeriaid a rhanddeiliaid allanol. 
 

	7. Cefnogi gyda thasgau Iechyd a Diogelwch i gadw cydweithwyr a chwsmeriaid yn ddiogel.

	7.1 Ymgymryd â dyletswyddau Iechyd a Diogelwch dirprwyedig a phriodol, fel y'u dynodwyd gan y rheolydd cyfrifol.
 

	Datganiad Iechyd a Diogelwch


	Mae gan bob gweithiwr gyfrifoldeb o dan y Ddeddf Iechyd a Diogelwch yn y Gwaith i wneud y canlynol:
· Cydymffurfio â'r Polisi Iechyd a Diogelwch, y Cynllun Rheoli Iechyd a Diogelwch a holl arferion gwaith diogel y cwmni
· Sicrhau eu diogelwch eu hunain ac eraill yn y gweithle
· Rhoi gwybod ar unwaith am unrhyw gyflwr anniogel, digwyddiad peryglus neu anaf i'w rheolydd llinell
· Sicrhau eu bod yn gallu cyflawni unrhyw waith y maen nhw’n ei wneud yn gymwys ac yn ddiogel
· Cydweithredu â'r Cwmni ar bob mater iechyd a diogelwch


	Datganiad Amddiffyn Plant ac Oedolion Agored i Niwed

	Mae'r Cwmni wedi ymrwymo i ddiogelu a hyrwyddo lles plant, pobl ifanc ac oedolion agored i niwed a disgwylir i bob gweithiwr arddangos yr ymrwymiad hwn.

